Бунёди миллии иҷтимоии маблағгузории Тоҷикистон

Лоиҳаи таҳкими устувории иҷтимоӣ-иқтисодӣ

(ЛТУИИ)

## **НАҚШАИ РУШДИ ДЕҲА**

Деҳа: *Гулзор*

Ҷамоат: *Даҳана*

Шаҳр: *Кӯлоб*

Минтақа:  *Хатлон*

“\_\_\_” \_\_\_\_\_\_\_\_\_\_\_\_ 20\_\_\_ year.

**Давраи тадқиқот:** *аз 14.04.2022 то 18.04.2022*

**Тадқиқотчиён:** *Раҳимов Саймаҳмуд ва Нилуфари Искандаршо*

**Асоси интихоби ҷомеа барои арзёбии муштараки минтақаҳои деҳот**

1. **Мақсад**: Гузаронидани тадқиқот дар сатҳи ҷомеа барои муайян кардани хусусиятҳои иҷтимоӣ, иқтисодӣ, институтсионалии ҷомеа, инчунин таҳлил ва муайян кардани сабабҳои камбизоатӣ, интихоб ва афзалият додани ҷомеа, инчунин роҳҳои ҳалли мушкилоти онҳо барои татбиқи минбаъдаи зерлоиҳа.
2. **Вазифаҳо:**

1. Муайян намудани сатҳи зиндагии аҳолии маҳалла тавассути таҳлилу арзёбӣ:

* Мавҷудияти инфрасохтори иҷтимоӣ-иқтисодӣ;
* Фавти кӯдакон ва сатҳи бемориҳои сироятӣ;
* Мавҷудияти табақаи осебпазири аҳолӣ дар ҷомеа: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд;
* Дараҷаи шуғл, манбаъҳо ва сатҳи даромад;
* Сабабҳо ва сатҳи бекорӣ дар ҷомеа;
* Самтҳои асосии хароҷот дар асоси буҷети солонаи оила;
* Нишондиҳандаҳои камбизоатӣ ва гурӯҳбандии ҷомеаҳо аз рӯи сатҳи зиндагӣ.

2. Муайян кардани дараҷаи ягонагии сокинони ҷомеа ва/ё ихтилофҳои дохилии онҳо;

3. Муайян намудани масъалаҳои афзалиятноки ҷомеа;

4. Таҳлили захираҳо, имкониятҳо ва тайёрии аҳолӣ дар маҳалҳо барои ба ҳалли масъалаҳои иҷтимоӣ ва ҷалб намудани онҳо;

5. Арзёбии иқтидори институтсионалии ҷомеа ва роҳбарони он;

6. Муайян кардани дараҷаи иштироки ҷомеа ва қобилият дар пойдории лоиҳа;

7. Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.

8. Муайян намудани нерӯ ва нақши мақомоти ҳокимияти маҳаллӣ дар ҳалли проблемаҳои иҷтимоӣ;

9. Таҳияи нақшаи амалии ҷомеа.

# **I. Тавсифҳои умумӣ:**

* 1. Ҷомеа: (Тавсифи ҷойгиршавии ҷуғрофии деҳа, пешниҳоди маълумоти демографӣ дар бораи деҳа, маълумоти пурра дар бораи гурӯҳҳои осебпазир, истифода аз маълумот аз тадқиқоти минтақавӣ).

|  |  |  |  |
| --- | --- | --- | --- |
| № б/т | Маълумот | Ченак | Нишондиҳанда |
| 1 | Ҷойгиршавии ҷуғрофӣ |  | *Қисмати шимолу шарқии ҷамоат, шимолу шарқии шаҳри Кӯлоб* |
| 2 | Шумораи хонаводаҳо | оила | *107* |
| 3 | Шумораи аҳолӣ | нафар | *1077* |
|  | аз он ҷумла: Мардҳо | нафар | *515* |
|  | Занҳо | нафар | *562* |
| 4 | Ҳайати этникӣ: Тоҷикон | нафар | *1077* |
|  | Ӯзбекҳо | нафар | *0* |
|  | Русҳо | нафар | *0* |
| 5 | Шумораи муҳоҷирони меҳнатӣ | нафар | *56* |
| 6 | Шумораи маъюбон | нафар | *17* |
| 7 | Шумораи оилаҳои бесаробон | оила | *5* |

* 1. Тавсифи ҳудуд: (Пешниҳоди харита-схемаи минтақа, ки аз ҷониби худи сокинон тартиб дода шудааст, бо нишон додани ҷойгиршавии объектҳои асосии инфрасохтори иҷтимоӣ-иқтисодӣ).

*Деҳаи Гулзор бо деҳаҳои Анваробод ва Таниёл ҳамсарҳад мебошад.*

*МТМУ№17*

*мағоза*

*Бунгоҳи тиббӣ*

* 1. Тамоюлҳои рушди инфрасохтор: (Дар ин бахш дар бораи таърихи ҷомеа ва тамоюли рушди инфрасохтори иҷтимоӣ ва иқтисодии деҳа маълумот дода мешавад).

*Деҳаи Гулзор дар ҳайати деҳаҳои марказии ҷамоати Даҳана соли 1930 таъсис ёфтааст. Аҳолии муқимии деҳаи Гулзор асосан ба кишоварзӣ (зироаткорию, боғдорӣ ва чорвопарварӣ машғул ҳастанд. Дар давоми 92 соли мавҷудияти ҷомеаи Гулзор аз даврони собиқ Иттиҳоди Шӯравӣ ва давоми 30 соли истиқлолият, дар деҳа МТМУ№17,системаҳои таъмини барқ ва оби нӯшокӣ,бунгоҳи саломатӣ ва роҳҳои дохилии деҳа,як адад купрӯк сохта ба истифода дода шудааст.*

|  |  |  |  |
| --- | --- | --- | --- |
| № б/т | Инфрасохтор | Шароит | Соли таъсис |
| *1* | *Муассисаи таҳсилоти миёнаи умумии №17* | *Қисман амалкунандааст, ба таъмири умумӣ ниёз дорад* | *1946* |
| *2* | *Хати оби нӯшокӣ* | *Қисман амалкунандааст, ба сохтмон ниёз дорад* | *1960* |
| *3* | *Бунгоҳи тиббӣ* | *Фаъолият дорад, ба таъмири ҷорӣ ниёз дорад* | *2017* |
| *4* | *Системаи барқтаъминкунӣ* | *Фаъолият дорад* | *1967* |
| *5* | *Мағоза-3 адад* | *Пурра фаъолият доранд* | *1995-2005* |
| *6* | *Купрӯк-1адад* | *Фаъолият дорад, таъмиртала мебошад* | *1985* |
| *7* | *Роҳҳои дохили деҳа* | *Қисман роҳҳои деҳа сангрез ва заминианд* | *1968* |

**II. Таҳлили сатҳи зиндагии аҳолии деҳа*.*** *(Маълумоте, ки аз ҷомеа гирифта шудааст, пешниҳод кунед. Ҳар як унсур бояд таҳлили иттилоотии гирифташударо инъикос кунад ва бо омор тасдиқ карда шавад).*

* 1. Мавҷудияти инфрасохтори иҷтимоӣ-иқтисодӣ; (Вазъиятро тавсиф намуда, ба ҳар як инфрасохтори мавҷуда баҳо диҳед, талаботи ҷомеаро ба навъҳои нави хизматрасонӣ, дараҷа ва сифати таъсири инфрасохтор ба сатҳи зиндагии аҳолӣ нишон диҳед.).

|  |  |  |
| --- | --- | --- |
| № б/т | Инфрасохтори мавҷуда | Шарҳ |
| *1* | *Муассисаи таҳсилоти миёнаи умумии №17* | Муассисаи таълимӣ соли 1946 ба истифода дода шудааст. Дар муассиса 600 нафар хонанда таҳсил намуда ба онҳо 40 нафар омӯзгорон таълим медиҳанд. Бинои муассисаи таълимӣ ниҳоят кӯҳна шудааст ва ба бозсозӣ эҳтиёч дорад. Муассисаи таълимӣ ба сохтмони 5 синфхонаи иловагӣ бо мизу курсиҳояш ниёз дорад. |
| *3* | *Хати оби нӯшокӣ* | *Дараҷаи таъминоти оби нӯшокӣ дар деҳа 30%--ро ташкил медиҳад. Деҳаи Гулзор сарчашмаи оби нӯшокии худашро надорад. Пойгоҳои обрасонӣ, ки аҳолии деҳаро бо оби ошомиданӣ таъмин менамояд дар деҳаи Гулобод ҷойгир аст. Бо сабаби кам будани захираи об дар ин пойгоҳи оббарорӣ ва тақсим шудани об ба хонаводаҳои деҳаҳои Гулобод ва Анваробод, захираи об ба аҳолии деҳаи Гулзор намерасад. Нуқтаҳои таъмини об дар кӯча дар масофаи зиёда аз 200 метр ҷойгир шудаанд. Ба аҳолии деҳа дар як шабонарӯз то 2 соат об таъмин карда мешавад, дар баъзе мавридҳо об тамоман таъмин карда намешавад* |
| *4* | *Бунгоҳи тиббӣ* | *Дар деҳаи Гулзор муассисаи тиббӣ фаъолият мекунад. Бунгоҳи тибии деҳа соли сохтмонаш 2017, шумораи кормандони тиббӣ 5 нафар буда ба 1077 нафар сокинони деҳа хизмати тиббӣ мерасонанд. Муассисаи тиббӣ ба таъмири ҷорӣ, рангубор кардани деворҳо, таҷҳизонидани асбобҳои тиббӣ эҳтиёҷ дорад.* |
| *5* | *Системаи барқтаъминкунӣ* | *Системаи барқтаъминкунӣ коршоям аст,аммо трансформатор,симчӯбҳо ва ноқилҳои барқӣ фарсуда шудаанд.Тақрибан 30%-и симчӯбҳо ва ноқилҳои барқӣ ба иваз кардан зарурат доранд. Ҳама кӯчаҳои деҳа ба чароғонкунонӣ эҳтиёҷ доранд* |
| *6* | *Мағоза-3адад* | *Дар деҳа се адад мағозаҳои хусусӣ бо фурӯши молҳои ниёзи мардум хизмат мерасонанд* |
| *7* | *Купрӯк 1адад* | *Дар деҳаи Гулзор 1 адад кӯпрук ҳаст, соли сохтмонаш 1985 буда, барои рафтуомади одамон ва воситаҳои нақлиёти аз деҳа ба тарафи маркази ҷамоати Даҳана ва шаҳри Кӯлоб ва барои рафтуомади аҳолӣ, чорво ва воситаҳои нақлиёт ба заминҳои кишоварзӣ ва чарогоҳ хизмат мерасонанд* |
| *8* | *Роҳҳои дохили деҳа* | *Аксари роҳҳои дохилии деҳа сангрез ва заминӣ мебошанд, вазъи роҳҳо бад аст ва ба асфалтпӯш кардан ниёз доранд* |

Эҳтиёҷот ба хизматрасониҳои нави инфрасохторӣ

|  |  |  |
| --- | --- | --- |
| № б/т | Инфрасохтори нави нақшавӣ | Дараҷаи таъсири инфрасохтори нав ба сатҳи зиндагии мардум |
| *1* | *Сохтмони хати оби нӯшокӣ* | *Аҳолии деҳаи Гулзор бо оби тозаи ошомиданӣ дар хонаҳои истиқоматиашон таъмин мешаванд. Шароити зист ва ҳолати санитарӣ-гигиении хонаводаҳо беҳтар мешавад. Сокинон вақти худро сарфа карда ба корҳои муфид истифода мебаранд. Сатҳи хавфҳо аз ҳисоби сар садани касалиҳои сирояткунанда паст мешавад.* |
| *2* | *Сохтмони мактаби нави замонавӣ* | *Хонандагон ва омӯзгорон соҳиби мактаби бо тарзи замонавӣ сохташуда дорои ҳама шароити таълиму тарбия мешаванд. Сифати таълим ва донишомӯзии хонандагон беҳтар мешавад. Соатҳои таълими пурра ва бо нишон додани айёниятҳо гузаронида мешаванд* |
| *3* | *Сохтмони роҳҳои дохили деҳа* | *Шароити рафтуомади аҳоли ва воситаҳои нақлиёти сокинони деҳа беҳтар мешавад. Ҳолати санитарию гигиенӣ дар деҳа боло меравад. Сарфаи маблағҳои пӯлии аҳоли аз ҳисоби беҳтар шудани шароити роҳҳо* |
| *4* | *Сохтмони боғчаи бачагон* | *Кӯдакони деҳа дар боғчаи нави замонавӣ нигоҳубин ва таълим мегиранд. Волидайни кӯдакон имконияти ба кор баромаданро пайдо мекунанд* |
| *5* | *Сохтмони майдончаи варзишӣ* | *Ҷавонон соҳиби майдончаи варзишии замонавӣ мешаванд, сокинони деҳа ба обу тоби бадан машғул шуда вазъи саломатиашон беҳтар мешавад, машғул шудани ҷавонон ба корҳои муфид.* |
| *6* | *Барқарорсозии системаи таъмини барқ* | *Таъмини барқи доимӣ ба сокинони деҳа, истифодаи васеъи асбобҳои барқӣ дар хонаводаҳо, беҳтар шудани шароити донишомӯзии хонандагон ва дигар сокинони деҳа аз ҳисоби истифодаи васеъи шабакаҳои интернетӣ ва воситаҳои ахбори умум.* |
| *7* | *Корхонаҳои хурди соҳибкорӣ* | *Ташкили ҷойҳои нави корӣ барои занҳо ва ҷавонон, даромади пулӣ ба хонаводаҳо, ғанӣ гардонидани бозорҳои дохилӣ бо молу маҳсулоти истеҳсоли ватанӣ. кам шудани шумораи муҳоҷирони меҳнатӣ ва бекорон, таъсир ба сатҳи камбизоатии аҳолӣ* |

* 1. Фавти кӯдакон, сатҳ ва сабабҳои бемориҳои сироятӣ; (Пешниҳоди маълумоти аз ҷомеа гирифташуда дар бораи сабабҳои эҳтимолии сатҳи баланди бемориҳои сироятӣ, эпидемияҳо ва марги кӯдакон ва модарон).

|  |  |  |  |
| --- | --- | --- | --- |
| № б/т | Номгӯи бемориҳои сироятӣ | Шумораи фавтидагон дар 2 соли охир | Сабабҳои  бемориҳо |
| *1* | *Бемории шадиди рӯдаву меъда* | *-* | *Риоя накардани гигиенаи шахсӣ* |
| *2* | *Бемории шадиди роҳҳои нафас* | *-* | *Аз ҳисоби вирус, аз шахси бемор ба шахси солим гузаштани касал, шамолхӯрӣ* |
| *3* | *Сурхча* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *4* | *Гулафшон* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *5* | *Фалаҷшавӣ* | *-* | *Иммунизатсия нашудани кӯдак* |
| *6* | *Коронавирус (COVID 19)* | *-* | *Пандемия, бо ҳаво ва қатрагӣ аз шахси бемор ба шахси солим гузаштани касал* |

* 1. Мавҷудияти табақаи осебпазири аҳолӣ: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд; (Маълумоте, ки аз ҷамоат дар бораи гурӯҳҳои осебпазир гирифта шудааст, бо нишон додани манбаи даромади онҳо тавсиф кунед. Сифати хизматрасоние, ки аз ҷониби давлат расонида мешавад. Барои ин аҳолӣ маълумотҳои оморӣ пешниҳод кунед.).

|  |  |  |  |  |  |
| --- | --- | --- | --- | --- | --- |
| № б/т | Маълумот | Ченак | Нишон-диҳанда | Манбаи даромади онҳо | Имтиёзҳо аз тарафи давлат |
| 1 | *Шумораи хонаводаҳои бесаробон (зан сарвари оила)* | *оила* | *5* | *Нафақаи бесаробон, даромад аз хоҷагии хусусӣ* | *Пардохти нафақапулӣ* |
| 2 | *Шумораи оилаҳои серфарзанд* | *оила* | *0* | *Даромад дар шакли музди меҳнат, даромад аз хоҷагии хусусӣ* |  |
| 3 | *Шумораи маъюбон* | *оила* | *17* | *Нафақа* | *Пардохти нафақапулӣ* |

* 1. Шуғл, манбаъҳо ва сатҳи даромади аҳолӣ; (Маълумотро дар бораи сатҳи шуғл аз рӯи намуди шуғл нишон диҳед. Бо истифода аз диаграммаҳои даврӣ манбаъҳои даромад ва даромади миёнаи ҳар як сокини ҷамоатро бо сомонӣ нишон диҳед. Хангоми ба даст овардани маълумот дар байни мактаббачагон аз усули «тартиби рӯз» истифода баред).

Маълумот дар бораи сатҳи шуғли аҳолӣ ва даромади он дар шакли музди меҳнат, ҳаққи хизматрасонӣ.

|  |  |  |  |  |
| --- | --- | --- | --- | --- |
| № б/т | Номгӯи шуғл | Нишондиҳанда (нафар) | Даромади миёна дар як моҳ (сомонӣ) | Даромади миёнаи як сокини ҷомеа аз руи шуғл (сомонӣ) |
| *1* | *Зиёиён* | *26* | *790* | *9480* |
| *2* | *Кишоварзон* | *549* | *430* | *5160* |
| *3* | *Кироякорҳо* | *11* | *1400* | *16800* |
| *4* | *Муҳоҷирон* | *56* | *2500* | *30000* |
| *6.* | *Соҳибкорон* | *5* | *2300* | *27600* |
|  | *Ҳамагӣ* | *647* | *Х* |  |

Манбаҳои даромади аъзоёни ҷомеа:

* *Музди меҳнат (музди кор, ҳаққи хизматрасонӣ);*
* *Аз фаъолияти соҳибкорӣ*
* *Аз фурӯши мол, маҳсулот, чорво, парранда, моҳӣ ва ғайра;*
  1. Нишондиҳандаи ҳиссаи самтҳои асосии хароҷот аз ҳисоби буҷаи солонаи оила. (Самтҳои асосии хароҷоти оилаи миёнаро дар маҳал нишон диҳед. Самтҳои хароҷотро таҳлил кунед).

Хароҷоти буҷаи оилаи миёна дар як сол (сомонӣ)



* 1. Сабабҳо ва сатҳи бекорӣ дар ҷомеа; (Бо истифода аз усули диаграмма сатҳи маълумотнокии аъзоёни ҷомеаро нишон диҳед. Сабабҳо ва сатҳи бекориро муайян кунед. Дар бораи роҳҳои ҳалли мушкилоти бекорӣ аз аҳли ҷомеа пурсед. Тақвими кори мавсимиро пешниҳод кунед).

Нишондиҳандаҳои сатҳи бекорӣ дар деҳаи Гулзори ҷамоати Даҳана



Сабабҳои бекории аҳолии қобили меҳнат дар деҳа:

* *Кам ё набудани ҷойҳои корӣ;*
* *Музди меҳнати паст.*

Роҳҳои ҳалли мушкилот:

* *Ташкили корхонаҳои истеҳсолӣ;*
* *Ташкили ҷойҳои нави корӣ.*

2.7. Тавсифи нишондиҳандаҳои камбизоатӣ ва гурӯҳбандии сокинони ҷамоат аз рӯи сатҳи зиндагӣ; (Нишондиҳандаҳои камбизоатиро, ки худи сокинон муайян кардаанд, нишон диҳед. Ин нишондиҳандаҳоро таҳлил кунед. Барои нишон додани сатҳи камбизоатии аҳолӣ аз диаграммаҳои даврашакл истифода баред*).*

Гурӯҳи камбизоатҳо

**III. Дараҷаи ягонагии сокинони ҷомеа ва/ё ихтилофҳои дохилии онҳо** (Маълумотеро, ки дар бораи амалҳои муштарак дар ҷомеа ба ҳалли мушкилоти ҷомеа нигаронида шудааст, дар бораи ташаббускорони амалҳои муштарак тавсиф кунед. Назари худи сокинонро дар бораи натиҷаи ин амалҳо ва дараҷаи қаноатмандии онҳо баён кунед. Агар дар ҷомеа низоъҳои дохилӣ вуҷуд дошта бошанд, сабаби ин низоъҳоро нишон диҳед).

*Банақшагирӣ ва иҷрои корҳои дастаҷамъона ба монанди:*

* *Тоза кардани ҷӯйборҳо ва кӯчаву роҳравҳо;*
* *Сангфарш кардани кӯчаҳо;*
* *Таъмири қубурҳои таъмини оби нӯшокӣ;*
* *Таъмири системаи таъмини барқ; (иваз кардани равғани трансформатор, иваз кардани симчӯбҳо, ноқилҳои барқӣ);*
* *Сохтмони хати оби нӯшокӣ бо саҳми ҷомеа ва шахсони саховатманд;*
* *Саҳмгузории шаҳрвандони алоҳида ё волидайн дар таъмири муассисаҳои таҳсилоти миёнаи умумӣ, муассисаи томактабӣ ва ғайра;*
* *Иштирок дар ҷашну маросимҳои миллӣ.*

1. **Масъалаҳои афзалиятноки ҷомеа;** (Масъалаҳоеро, ки ҷомеа муайян кардааст, тавсиф кунед. Сабабҳои мушкилот ва роҳҳои ҳалли онҳоро муайян кунед).

|  |  |  |
| --- | --- | --- |
| № б/т | Сабабҳои мушкилот | Роҳҳои ҳалли мушкилот |
| *1* | *Бо гузашти солҳо таъмирталаб шудани системаи таъмини оби нӯшокӣ, кам шудани захираи об дар пойгоҳи оббарории деҳаи Гулобод, зиёд шудани теъдоди аҳолии деҳа* | *Сохтмони хати оби нӯшокӣ* |
| *2* | *Бо гузашти солҳо таъмирталаб шудани биноҳо, кӯҳнаю фарсуда шудани мизу курсиҳо, дару тиреза ва фарши синфхонаҳои муассисаи таҳсилоти миёнаи умумии №17, норасоии синфхонаҳои иловагӣ* | *Сохтмони мактаби нав* |

1. **Таҳлили захираҳои мавҷуда барои ҷалби онҳо ба ҳалли мушкилоти ҷомеа;** (Рӯйхати захираҳоеро, ки ҷомеа муайян кардааст, ки метавонанд ба ҳалли мушкилот равона карда шаванд. Усули матритсаро барои муайян кардани хоҳишҳои ҷомеа ва афзалият додани ин захираҳо истифода баред).

|  |  |  |
| --- | --- | --- |
| № б/т | Номгуи мушкилот | ; |
| *1* | ***Иншоотҳои иҷтимоӣ инфрасохторӣ****:*   * *Сохтмони хати оби нӯшокӣ;* * *Сохтмони мактаб;*   *;*   * *Барқарорсозии системаи таъмини барқ* * *Сохтмони роҳҳои дохили деҳа.* | * *Захираи нерӯҳои инсонӣ, (роҳбарикунанда);* * *Заҳираҳои меҳнатӣ, (қувваҳои корӣ);* * *Захираҳои табиӣ, (замин, об);* * *Захираҳои физикӣ, (инфрасохтори солим, техника, механизмҳо, асбобҳои корӣ)* * *Захираҳои молиявӣ, (саҳмгузории молию пулии ҷомеа).* |
| *2* | ***Иншоотҳои иҷтимоӣ- иқтисодӣ:***   * *Сохтмони боғчаи бачагон;* * *Сохтмони майдончаи варзишӣ* * *Сохтмони корхонаҳои хурди соҳибкорӣ.* | * *Заҳираи нерӯҳои инсонӣ;* * *Захираҳои меҳнатӣ;* * *Захираҳои физикӣ;* * *Захираҳои молиявӣ.* |

**VI. Потенсиали институтсионалии ҷомеа ва роҳбарони он.** (Нишондиҳандаҳои иқтидори институтсионалии ҷомеа ва роҳбарони кунуниро пешниҳод кунед. Меъёрҳои роҳбарии аъзоёни ҷомеаро муайян кунед).

*Дар деҳаи Гулзор аз ҷумлаи нерӯҳои инсонӣ: - зиёиён, шахсони дар мақоми роҳбарикунанда, нафароне, ки иқтидор, қобилияти кор бо ҷамоаро доранд:*

*Маълумот оид ба захираҳо, нерӯҳои инсонии деҳаи Гулзор*

|  |  |  |
| --- | --- | --- |
| № б/т | Захираҳо | Меъёрҳои роҳбарии аъзоёни ҷамоа |
| *1* | *Раиси кумитаи маҳалла* | *Идоракунии умиумии ҷомеа, ташкил ва гузаронидани ҷамъомадҳо, ҷашну маъракаҳо, ҷалби ҷомеа дар корҳои дастаҷамъона* |
| *2* | *Кумитаи занон* | *Кор бо занон, ҷалби занҳо оид ба иштирок онҳо дар чорабиниҳои деҳа,* |
| *3* | *Раиси КЛД* | *Баррасӣ, муҳокима, қабул ва пешниҳоди зерлоиҳаҳо, дастгирӣ ва намояндагии ҷомеаҳо дар раванди татбиқи зерлоиҳаҳо* |
| *4* | *НҶ* | *Назорат аз рафти иҷрои корҳои сохтмонӣ, пур кардани анкетаҳои баҳодиҳӣ, ҳисоботдиҳӣ* |

**VII. Дараҷае, ки ҷомеа дар пойдории натиҷаҳои лоиҳа иштирок мекунад.** (Бо истифода аз усулҳои PRA (таҳлили натиҷаҳои лоиҳа), муайян кардани қобилиятҳо ва қобилиятҳои ҷомеа барои дарбар гирифтани натиҷаҳои зерлоиҳаи имконпазир).

*Иштироки ҷомеа дар нигоҳдории натиҷаҳои лоиҳа*

*Аҳли ҷомеа нақшаи истифодабарӣ ва нигоҳдории лоиҳаро дар якҷоягӣ таҳия намуда, барои кам кардани сатҳи хавфҳо (корношоям шудан) чораҳо меандешанд. Аз ҷумлаи аъзоёни ҷомеа ду-се нафарро барои истифодабарӣ ва назорати фаъолияти лоиҳа интихоб ва вобаста менамоянд. Аз истифодабарандагони лоиҳа маблағ (пардохти ҳаққи хизмат) ҷамъоварӣ карда мешавад. Кумитаи лоиҳавии деҳа тартиби баҳисобгирӣ ва истифодабарии маблағҳои ҷамъоваришударо муайян менамоянд. Таъмир ва дар ҳолати корӣ нигоҳ доштани иншооти лоиҳавӣ аз ҳисоби маблағҳои пулии ҷомеа пардохт карда мешаванд. Бо мақсади паст кардани сатҳи хавфҳо, бо ҷалби мутахассиси соҳавӣ нигохубини техникии иншоотҳои лоиҳавӣ анҷом дода мешавад.*

**VIII**. **Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.** (Баҳодиҳии аъзоёни ҷомеаро оид ба барномаҳое, ки аз ҷониби дигар донорҳо амалӣ карда мешаванд, тавсиф кунед. Ин маълумот барои пешгӯии амалҳои минбаъдаи БМИМТ дар ҷомеа зарур аст).

|  |  |  |  |  |
| --- | --- | --- | --- | --- |
| № б/т | Номи лоиҳа | Маблағгузор | Маблағ (сомонӣ) | Натиҷаи иҷро |
| - | *-* | *-* | *-* | *-* |

**IX.** **Муайян кардани нерӯ ва нақши мақомоти ҳокимияти маҳаллӣ дар ҳалли мушкилоти ҷамъият.** (Инъикоси андешаи сокинон дар бораи иқтидори мақомоти маҳаллӣ, ҷойгоҳ ва нақши онҳо дар ҳалли мушкилоти иҷтимоӣ).

*Мақомоти худидоракунии шаҳрак ва деҳот дар ҷамоати Даҳана оид ба ҳалли мушкилоти ҷомеа нақши муҳим дорад. Ҷамоат аз рӯи шароит ва имконияҳои ҷойдошта оид ба рушд ва пешрафти ҷомеаҳои қаламрави худ доимо саъю кӯшиш менамояд. Дар пайдо кардани сармоягузориҳҳои эҳтимолӣ нақшаҳо таҳия карда, шахсони масъулро барои иҷро сафарбар менамояд. Сохторҳои мақомоти маҳаллӣ дар таъмини ҳуҷҷатгузориҳои шаҳрвандон, қабули дархостҳо ва ҳалли мушкилоти онҳо вазифадор ҳастанд.*

**X.** **Намунаи нақшаи амали ҷомеа;** (Бо фаъолон ва пешвоёни ҷомеа кор кунед, то нақшаи амалии ҷомеаро барои ҳалли масъалаҳои афзалиятноки ҷомеа таҳия кунед).

Нақшаи амали якҷояи ҷомеа дар ҳалли масъалаҳои афзалиятнокӣ деҳаи Гулзор

*А) Бо захираҳои дохилии ҷомеа*

* *Таҳлил ва баҳодиҳӣ ба захираҳои дохилии ҷомеаи деҳаи Гулзор.Муайян кардани мушкилоте, ки бо ҷалби захираҳои дохилӣ имкони иҷро дошта бошанд.*
* *Таҳияи нақшаи харҷнома оид ба амалҳои муштараки ҷомеа;*
* *Вобаста кардани шахсони масъул дар иҷрои масъалаҳои ҳалталаб; (хариди масолеҳи зарӯрӣ, ҷалби қувваи корӣ ва ғайра);*
* *Иҷрои корҳои сохтмонӣ, кандан, сохтан, васл кардан ва дигар амалҳо;*
* *Назорат, баҳодиҳӣ ва қабули иншооти лоиҳавӣ.*

*Б) Бо ҷалби сармоягузориҳои беруна*

* *Муайян кардани эҳтиёҷоти афзалиятнок (дараҷаи аввал);*
* *Таҳияи нақшаи харҷнома дар асоси пешниҳоди зерлоиҳавӣ;*
* *Вобаста кардани шахсони масъул оид ба таҳияи пешниҳоди зерлоиҳавӣ;*
* *Пайдо кардани сармоягузор (донор)-и эҳтимолӣ;*

**XI. Таҳлили умумӣ ва хулосаҳои тадқиқот. Мутобиқати ин ҷомеа ба меъёрҳои интихоб.** (**Барои ҳама бахшҳои тадқиқот хулосаҳо диҳед).**

Таҳлили умумӣ оид ба маълумотҳои демографӣ, мавҷудият ва рушди инфросохторҳои маҳаллӣ, ҳолати истифодабари ва коршоямии иншоотҳои мавҷудбударо

*Деҳаи Гулзор яке аз деҳаҳои сатҳи ҷамоати Даҳана ҳисоб меёбад ,ки дар он иншоотҳои инфрасохторӣ ба монанди МТМУ№17, бунгоҳи тиббӣ, системаи таъмин,и об, барқ ва роҳҳои дохилии деҳа мавчуд ҳастанд ва қисман ё пурра кору фаъолият доранд. Системаи оби нӯшокӣ баъди хизмати солҳои тӯлонӣ корношояму таъмирталаб шудааст,таъмини оби нӯшокӣ ба аҳолии деҳа ғайриқаноатбахш мебошад,,сохтмони мактаби нави замонавӣ ниёз дорад.Роҳҳои дохилии деҳа қисман сангрез ва заминӣ буда дар ҳолати бад қарор доранд.*

Таҳлили сатҳи зиндагонии аҳолии деҳаи Гулзор.

* *Инфросохторҳои мавҷудбуда дар алоҳидагӣ арзёбӣ шуда, ҳолати онҳо шарҳ дода шудааст ва инчунин талаботи ҷомеа ба навъҳои дигари хизматрасониҳои иҷтимоию иқтисодӣ муайян карда шудааст. Татқиқотчиён дар хулосаеанд, ки иншоотҳои мавҷудбуда таъмиру бозсозӣ карда шуда, талаботи ҷомеа ба инфросохторҳои нав ба инобат гирифта шаванд.*
* *Ҳолати фавти кӯдакон аз сабаби касалиҳои сироятӣ ба қайд гирифта нашудааст.*
* *Дар деҳа 5 хонаводаҳои бесаробон ва 17 нафар маъюбон истиқомат доранд ва онҳо бо нафақаи иҷтимоӣ таъмин ҳастанд ва Шӯрои маҳалла аз ҳоли онҳо доимо бохабар аст.*
* *Самтҳои асосии хароҷоти оилаи миёнаҳолро дар маҳал таҳлил карда муайян кардем, ки 52%-и даромадҳои хонавода барои таъмини озуқа ва 22% барои хариди либоса ҳарҷ карда мешавад.*
* *Шуғл, манбаъҳо ва сатҳи даромади аҳолӣ. Аз нишондод ва таҳлили диаграммаи шӯғл маълум мешавад, ки 76%-и қувваҳои қобили меҳнат ба гурӯҳи кишоварзон ва 2% ба гурӯҳи кироякорҳо таалуқ доранд. Манбаҳои асосии даромади сокинони деҳа дар шакли музди меҳнат ва аз ҳисоби фурӯши молу маҳсулот мебошад. Сатҳи даромади сокинони деҳа аз рӯи шуғл: муҳоҷирони меҳнатӣ 2500 сомонӣ,соҳибкорон2300сомонӣ ,кироякорҳо 1400 сомонӣ ,зиёиён 800 сомонӣ ва кишоварзон 430сомониро дар моҳ ташкил медиҳад.*
* *Сабабҳои бекории аҳолии қобили меҳнат ва роҳҳои ҳалли мушкилот таҳлил карда шуд ва маълум гардид, ки набудани корхонаҳо, ҷойҳои корӣ ва паст будани музди кор яке аз сабабҳои асосии бекорӣ ва ташкили корхонаҳо, кушодани ҷойхои нави корӣ бо музди меҳнати мувофиқ, роҳи таъсир ба бекорӣ ҳисоб меёбанд.*
* *Гурӯҳбандии сокинони деҳа ва нишондиҳандаҳои камбизоатӣ. Маълумоти диаграммаи гурӯҳбандии сокинони деҳа аз рӯи сатҳи зиндагӣ нишон медиҳад, ки 7%-и сокинони деҳа ба гурӯҳи сарватмандон, 70% ба гурӯҳи миёнаҳолҳо, ва 23% ба гурӯҳи камбизоатҳо шомиланд.*

**XII.Тавсияҳо барои идома додани кор бо ин ҷомеа.**

*Татқиқот оид ба хусусиятҳои иҷтимоӣ, иқтисодӣ инчунин таҳлилҳо оид ба гурӯҳбандии аҳолии ҷомеа бо нишон додани сабабҳои камбизоатӣ, муайян кардани захираҳои дохилӣ ва интихоби афзалиятҳои деҳаи Гулзор гузаронида шуда, тавсияи татқиқотчиён оид ба идома додани кор бо ҷомеаи деҳаи Гулзор чунин аст:*

* Деҳаи Гулзор яке аз деҳаҳои Сатҳи ҷамоати Даҳана мебошад.Дар деҳа иншоотҳои иҷтимоию инфрасохтори мавҷуд аст.Таъминоти оби ошомиданӣ дар деҳа ғайриқаноатбахш аст,дар МТМУ№17 синфхонаҳо кифоя нест.
* *Дар ҳалли мушкилоти ҷомеа вобаста ба интихоби зерлоиҳаҳои грантӣ кӯмаки беруна (ташкилотҳои кӯмакрасон) зарур аст;*
* *Захираҳои дохилии ҷомеаи Гулзор дар ҳалли мушкилиҳои ҷомеа нокифоя мебошанд. Ҷомеаи деҳаи Гулзор бо захираҳои дохилии худ имкон дорад мушкилиҳои каммасрафро нақшагирӣ ва иҷро намояд (таъмири ҷории системаи таъмини барқ, таъмири ҷории системаи таъмини оби нӯшокӣ, тоза кардани ҷӯйборҳои дохили деҳа, тоза кардани партовгоҳҳо, саҳмгузорӣ дар таъмири хурди синфхонаҳои мактаб ва ғайраҳо);*
* *Эҳтиёҷоти сокинони деҳаи Гулзори ҷамоати Даҳанаро ба инобат гирифта, идома додани кори лоиҳаро бо ин ҷомеа зарур мешуморем.*

Ҳисоботи мазкур тибқи методологияи БМИМТ тартиб дода шуда, дар ҷаласаи умумии ҷомеа баррасӣ ва тасдиқ карда шудааст.

«\_\_\_\_» \_\_\_\_\_\_\_\_\_\_\_\_\_\_\_\_\_ 20 \_\_\_\_\_\_\_ сол.

Менеҷери БМИМТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Намояндаи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ном ва номи падар имзо